洞霄紀游
作者：胡榘
朝代：宋

paragraphs: 洞霄真境踰前聞，青山九鎖仙塵分。
先皇登臨既冠絕，宰輔典領仍繽紛。
邇來煙霞全屬□，五洞交扃無不鎖。
羽人談笑許卜隣，群從追隨清作火。
古松化石餘古杉，坡翁妙語留東巖。
幾年反骨更刮垢，一旦蛻跡應超凡。
閲世推移本無住，華表區區欲誰語。
它年此地紀昔游，一劍橫空自來去。